Мы махуэхэм
ЩIышылэм и 23, щэбэт
IэкIэ тхэным и дунейпсо махуэщ. Абы ХъэтIым и махуэкIи йоджэ.
1556 гъэм Китайм и Шаньси провинцэм щIыр щыхъеящ икIи а гузэвэгъуэм напIэзыпIэм хэкIуэдащ цIыху мин 830-рэ. Дуней къэхъукъащIэм и зэранкIэ апхуэдиз цIыху зэуэ щыхэкIуэда иджыри къэс къэхъуакъым.
1849 гъэм Нью-Йорк штатым дунейм щыяпэу дохутырым и дипломыр иратащ цIыхубзым. Ар Инджылызым къыщалъхуа, иужькIэ США-р псэупIэ зы-
хуэхъуа Блэквелл Элизабетт.
1895 гъэм цIыхум и лъэр япэ дыдэу Антарктидэм теуващ. Ахэр Норвегием щыщ гупт.
Франджы тхакIуэ цIэрыIуэ Стендаль (и цIэ дыдэр Мари-Анри Бейлщ) къызэралъхурэ илъэс 233-рэ ирокъу.
Совет кинорежиссёр, актёр, СССР-м и цIыхубэ артист, Социалист Лэжьыгъэм и ЛIыхъужь Александров Григорий (и унэцIэ дыдэр Мормоненкэщ) къызэралъхурэ илъэси 113-рэ ирокъу.
ТхакIуэ, тхыдэ щIэныгъэхэм я доктор, профессор, КъБР-м и Къэрал саугъэтыр тIэунейрэ зыхуагъэфэща МафIэдз Сэрэбий къызэралъхурэ илъэс 81-рэ ирокъу.
Урысей актёр, каскадёр, жылагъуэ лэжьакIуэ, УФ-м щIыхь зиIэ и артист Иншаков Александр и ныбжьыр илъэс 69-рэ ирокъу.
«Адыгэ псалъэ» газетым и корреспондент Щоджэн Iэминат къыщалъхуа махуэщ.
Дунейм и щытыкIэнур
«pogoda.yandex.ru» сайтым зэритымкIэ, Налшык уэс къыщесынущ. ЩIыIэр махуэм градуси 2 — 1, жэщым градуси 3 — 2 щыхъунущ.
ЩIышылэм и 24, тхьэмахуэ
Эскимо морожнэ лIэужьыгъуэм и дунейпсо махуэщ. США-м щыщ Онавэ къалэм щыпсэу, тыкуэн цIыкIу зыгъэлажьэ Нельсон Христиан а IэфIыкIэ лIэужьыгъуэр къызэригупсысам щыхьэт техъуэ тхылъыр 1922 гъэм къратыжауэ щытащ.
1606 гъэм Испанием и къалащхьэр Вальядолид ирахри, Мадрид яхьауэ щытащ.
1931 гъэм «Ромэн» цыджан театрыр къызэрагъэпэщащ.
Урыс сурэтыщI цIэрыIуэ Суриков Василий къызэралъхурэ илъэси 168-рэ ирокъу.
Урыс бзэщIэныгъэлI, СССР-м ЩIэныгъэхэмкIэ и академием и член-корреспондент, псалъэ мин 90-м щIигъум я мыхьэнэр къыщыгъэлъэгъуа псалъалъэ цIэрыIуэр къыдэзыгъэкIа Ушаков Дмитрий къызэралъхурэ илъэси 143-рэ ирокъу.
Совет кинорежиссёр, СССР-м и цIыхубэ артист Ромм Михаил къы- зэралъхурэ илъэси 115-рэ ирокъу.
Полковник, жылагъуэ лэжьакIуэ, КъБР-м и Къэрал саугъэтыр зыхуагъэфэща Джэтауэ Хьэмыщэ къызэралъхурэ илъэс 84-рэ ирокъу.
Тхыдэ щIэныгъэхэм я доктор, КъБКъУ-м и профессор Бетрожь Руслан и ныбжьыр илъэс 74-рэ ирокъу.
УэрэджыIакIуэ, РСФСР-м щIыхь зиIэ и артист Ободзинский Валерий къызэралъхурэ илъэс 74-рэ ирокъу.
Биологие щIэныгъэхэм я доктор, профессор, къэрал лэжьакIуэ Щыхьмырзэ Мухьэмэд и ныбжьыр илъэс 63-рэ ирокъу.
Музыкант, дирижёр, СССР-м и цIыхубэ артист, Совет Союзым и Къэрал саугъэтыр зыхуагъэфэща Башмет Юрий и ныбжьыр илъэс 63-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык къыщесынущ. ЩIыIэр махуэм градуси 4 — 3, жэщым градуси 9 — 4 щыхъунущ.
ЩIышылэм и 25, блыщхьэ
Студентхэм я махуэщ. Татьянэхэм я махуэщ
Урысейм и Дзэ-Тенджыз флотым и кхъухьхэм я унафэщIхэм я махуэщ
1755 гъэм Москва къэрал университетыр къызэIуахащ.
1918 гъэм къащтащ ягъэлIыщIэ лэжьакIуэбэм къащхьэщыж, абыхэм я хуитыныгъэхэр къыщыгъэлъэгъуа декларацэр.
1919 гъэм Деникиным и дзэхэм Налшык яубыдащ.
1924 гъэм Шамони (Франджы) къыщызэIуахащ I щIымахуэ Олимп джэгухэр.
1936 гъэм Стахановым и лэжьэкIэм теува гупышхуэ лъакъуэрыгъажэкIэ Налшык къэкIуащ.
Узыншагъэр хъумэнымкIэ IуэхущIапIэхэр Ады-гейм къыщызэгъэпэщыным и лъабжьэр зыгъэтIылъахэм ящыщ, УФ-м щIыхь зиIэ и дохутыр Бэч Мэлэчхъан къызэралъхурэ илъэси 108-рэ ирокъу.
Совет, куржы политик, къэрал лэжьакIуэ, Куржым и президенту щыта Шеварднадзе Эдуард къызэралъхурэ илъэс 88-рэ ирокъу.
Сабий усакIуэ Щоджэн Аслъэнджэрий и ныбжьыр илъэс 81-рэ ирокъу.
Совет фигурист, СССР-м щIыхь зиIэ и гъэсакIуэ Жук Станислав къызэралъхурэ илъэс 81-рэ ирокъу.
Совет усакIуэ, композитор, уэрэджыIакIуэ, актёр цIэрыIуэ, СССР-м и Къэрал саугъэтыр зрата Высоцкий Владимир къызэралъхурэ илъэс 78-рэ ирокъу.
КъБР-м щэнхабзэмкIэ щIыхь зиIэ и лэжьакIуэ Безыр Чэмал и ныбжьыр илъэс 77-рэ ирокъу.
Мэкъумэш щIэныгъэхэм я доктор, КъБКъМУ-м и профессор ГъукIэжь Владимир и ныбжьыр илъэс 75-рэ ирокъу.
УэрэджыIакIуэ, композитор, УФ-м и цIыхубэ артист Добрынин Вячеслав и ныбжьыр илъэс 70 ирокъу.
УФ-м щIыхь зиIэ и егъэджакIуэ, КъБР-м егъэджэныгъэмкIэ щIыхь зиIэ и лэжьакIуэ Щад Азджэрий и ныбжьыр илъэс 69-рэ ирокъу.
Актёр, режиссёр, каскадёр, РСФСР-м щIыхь зиIэ и артист Ростоцкий Андрей къызэралъхурэ илъэс 59-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык уэс къыщесынущ. ЩIыIэр махуэм градуси 10 — 8, жэщым градус 12 — 10 щыхъунущ.
